বরাবরই ঝুঁকি নিতে ভালোবাসতেন স্বপন। এক সময় দুর্দান্ত খেলোয়াড় ছিলেন। পাড়া-ক্রিকেটে হিরো। বরাবরই দশটা-পাঁচটার কেরানিগিরি তাঁর না-পসন্দ। কিন্তু বাধ্য হয়েই এক সময় চাকরি খুঁজতে হয়। পেশায় অ্যাকাউন্টেন্ট স্বপন কয়েকটি ছোটখাটো চাকরি করার পর, পেয়ে যান আক্ষরিক অর্থেই ভালো চাকরি। বহুজাতিক সংস্থা ব্রিটানিয়া ইন্ডাস্ট্রিজে। ১৯৮৮ সালে বেতন যা পেতেন তাতে চোখ টাঁটাত আত্মীয়স্বজন। তবু, তৃপ্ত ছিলেন না। কারণ চাকরি তো দিনের শেষে চাকরিই। বাঁধা মাইনে। দশটা পাঁচটা। বছর ঘুরলে ইনসেন্টিভ। কালেভদ্রে প্রোমোশন।